සාකච්ඡාවට සහභාගිවීම සඳහා මුස්ලිම් මන්ත්‍රීවරුන් පිරිසක් පෙරවරුවේ ජනාධිපති ලේකම් කාර්යාලය වෙත ගොස් තිබෙනවා.කෙසේ වෙතත් සාකච්ඡාවට සියලූම මුස්ලිම් මන්ත්‍රීවරුන් සහභාගි කරගැනීමට නොහැකිවීම නිසා අදාළ සාකච්ඡාව රාත්‍රි 8ට ජනාධිපති නිල නිවසේදී පැවැත්වීමට තීරණය කළ බවයි පාර්ලිමේන්තු මන්ත්‍රී අමීර් අලී හිරු ප්‍රවෘත්ති අංශයට සඳහන් කළේ.මේ අතර ආණ්ඩුවේ අමාත්‍ය ධුර නැවත භාරගන්නේද නැද්ද යන්න සම්බන්ධයෙන් සාකච්ඡා කිරීම සඳහා පාර්ලිමේන්තුව නියෝජනය කරන මුස්ලිම් මැති ඇමතිවරුන්ගේ හමුවක් අනිද්දා පාර්ලිමේන්තු සංකීර්ණයේදී පැවැත්වීමට සැළසුම් කර තිබෙනවා.